ОБЩИНСКА ИЗБИРАТЕЛНА КОМИСИЯ – НИКОЛА КОЗЛЕВО

ПРОТОКОЛ

№ 002/07. 09. 2015 г.

Днес, 07. 09. 2015 г. в с. Никола Козлево, обл. Шумен от 13,00 часа беше проведено заседание на Общинската избирателна комисия.

На заседанието присъствуваха следните членове: Иван Кирилов Иванов, Татяна Стефанова Николова, Пенка Христова Тончева, Есен Ертан Вадет, Николай Петков Славов, Ивелина Здравкова Христова, Емилия Цветанова Минчева, Ирина Неделчева Петрова, Илиян Тодоров Илиев и Валентин Валериев Ангелов.

На заседанието не присъствува: Афизе Осман Сабахгил.

Председателят на ОИК откри заседанието, а зам. председателя установи присъствието на 10 (десет) члена и наличие на кворум.

Председателят на комисията запозна присъствуващите с проекта за дневен ред, като след гласуване единодушно беше приет следния

ДНЕВЕН РЕД:

 1. Проект за Решение за определяне на експерт и технически сътрудник, подпомагащи работата на ОИК.

 2. Проект за Решение за определяне на член на ОИК, който заедно с председателя да маркират печата на комисията.

3. Проект за Решение за определяне на начална и крайна дата и час за приемане на документи за регистрация на партии, коалиции, местни коалиции и инициативни комитети за участие в изборите за общински съветници и кметове.

4. Проект за Решение за регистрация на ПП „ГЕРБ“ за участие в изборите за общински съветници и кметове.

5. Приемане на решение за определяне на числеността на СИК.

Председателят докладва проект за решение по т. 1. Беше дадена думата за разисквания и предложения.

Г-жа Тончева предложи да се отложи решението по тази точка, тъй като на 08. 09. 2015 г. ще има представител на ИО АД, който да изложи изискванията към техническия сътрудник.

Предложението се прие с единодушие.

По т. 2 от Дневния ред, председателят докладва Решение на ЦИК № 1517-МИ/12. 08. 2015 г. и помоли за предложение за член на комисията, който заедно с председателя да маркира печатите.

Г-жа Минчева предложи г-н Николай Славов да бъде този член на ОИК.

Предложението се прие с единодушие.

След станалите разисквания с 10 (десет) гласа „ЗА“, комисията взе следното Решение:

РЕШЕНИЕ № 002

Никола Козлево, 07. 09. 2015 г.

Относно: Определяне на член на ОИК за маркиране на печатите на комисията.

На осн. чл. 87, ал. 1 във вр. с чл. 79 от Изборния Кодекс и т. 1, предл. 1 от Решение на ЦИК № 1517-МИ/12. 08. 2015 г., Общинската избирателна комисия – Никола Козлево

РЕШИ:

1. Определя Николай Петков Славов – член на ОИК – Никола Козлево за маркиране на печата на комисията, в съответствие с изискването на т. 3 от Решение на ЦИК № 1517-МИ/12. 08. 2015 г.

На основание чл. 88, ал. 1 от ИК, Решението може да се оспори в тридневен срок от приемането му пред Централната избирателна комисия.

По т. 3. Председателят докладва проект за Решение за Решение за определяне на начална и крайна дата и час за приемане на документи за регистрация на партии, коалиции, местни коалиции и инициативни комитети за участие в изборите за общински съветници и кметове.

С единодушие комисията взе следното Решение:

РЕШЕНИЕ № 003

Никола Козлево, 07. 09. 2015 г.

Относно: Определяне на начална и крайна дата и час за приемане на документи за регистрация на партии, коалиции, местни коалиции и инициативни комитети за участие в изборите за общински съветници и кметове.

На осн. чл. 87, ал. 1 и р-л ІХ, т. 3 от Решение на ЦИК № 1550-МИ/27. 08. 2015 г., Общинската избирателна комисия – Никола Козлево

РЕШИ:

1. Определя начална дата 07. 09. – 09, 00 ч и крайна дата 14. 09. - 18. 00 ч. за приемане на документи за регистрация на партии, коалиции, местни коалиции и инициативни комитети за участие в изборите за общински съветници и кметове.

На основание чл. 88, ал. 1 от ИК, Решението може да се оспори в тридневен срок от приемането му пред Централната избирателна комисия.

По т. 4. Председателят докладва за постъпили три броя Заявления от ПП „ГЕРБ“ за регистрация на партията за участие в изборите за общински съветници и за кметове.

Заявленията са както следва: 1. За регистрация за участие в изборите за избор на общински съветници; 2. За регистрация за участие в изборите за избор на кмет на община; 3. За регистрация за участие в изборите за избор на кмет на кметства Вълнари, Каравелово, Красен дол, Крива река, Пет могили, Ружица, Хърсово, Цани Гинчево и Църквица.

Към Заявленията са приложени следните документи:

1. Удостоверение за актуално правно състояние на ПП „ГЕРБ“, издадено на 14.08.2015 г. от СГС – ФО, VІ с-в по ф. д. 1545/2007 г.; Решение 1553-МИ/28.08.2015 г. на ЦИК.

2. Удостоверение на ЦИК № 1/28. 08. 2015 г. за регистрация на партия.

3. Пълномощно № КО-Г-082/14. 08. 2015 г. по силата на което Бойко Методиев Борисов упълномощава Любомир Димитров Христов да предствлява партията на територията на обл. Шумен, както и да преупълномощава трети лица.

4. Пълномощно № 001/04. 09. 2015 г. с упълномощител Л. Д. Христов и упълно-мощен С. И. Стефанов за предствителство на партията във връзка с изборите за общински съветници и кметове.

След като членовете на Общинската избиратерна комисия се запознаха с представените документи установиха, че са налице изискванията на Решение 1550-МИ/27. 08. 2015 г. на ЦИК за регистрация на партии, коалиции, местни коалиции и инициативни комитети в ОИК за участие в изборите за общински съветници и кметове на 25. 10. 2015 г.

г-жа Татяна Николова: С оглед прецизиране на оформянето на документите предложи да бъдат върнати на приносителя г-н Стефан Стефанов с препоръката да бъде положен печат на мястото на скрепване на първа и втора страници от Заявление за регистрация на кметове на кметства и да бъдат заверени с гриф „Вярно с оригинала“ фотокопията на гореописаните пълномощни.

Предложението беше подложено на гласуване и с 10 (десет) гласа „ЗА“ беше прието.

По т. 4 Председателят даде информация относно броя избиратели във всяка избирателна секция.

Г-жа Христова предложи в секциите с избиратели над 600 човека броя на членовете на СИК да са девет.

Г-жа Николова предложи членовете на тези секции да са по седем.

Г-н Иванов предложи в секциите в с. Векилски и в с. Красен дол членовете да са по пет.

Предложенията бяха подложени на гласуване и единодушно беше взето следното Решение:

РЕШЕНИЕ № 004

Никола Козлево, 07. 09. 2015 г.

Относно: Определяне на числеността на членовете на секционните избирателни комисии.

На осн. чл. 87, ал. 1. Общинската избирателна комисия – Никола Козлево

РЕШИ:

1. Определя числеността на СИК както следва:

1.1. В СИК в с. Векилски и с. Красен дол – пет члена.

1.2. Във всички останали СИК – седем члена.

На основание чл. 88, ал. 1 от ИК, Решението може да се оспори в тридневен срок от приемането му пред Централната избирателна комисия.

Поради изчерпване на Дневния ред в 14,00 ч. заседанието беше закрито.

Председател: \_\_\_\_\_\_\_\_\_\_\_\_\_\_\_\_\_ Секретар: \_\_\_\_\_\_\_\_\_\_\_\_\_\_\_\_\_

 (Ив. Иванов) (П. Тончева)